open-index/open-wikipedia-markdown huggingface dataset:
গোবিন্দ অভিনীত চলচ্চিত্র

এই চলচ্চিত্রগুলো **[[গোবিন্দ (অভিনেতা)|গোবিন্দ]]** অভিনীত (জন্মনাম **গোবিন্দ অরুন আহুজা**, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।

১৯৮৬ সালে **ইলযাম** সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, **বিবিসি নিউজ অনলাইনের** সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।

১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে **শোলে অর শবনম** (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, **আখেন্** (১৯৯৩),**রাজা বাবু** (১৯৯৪),**কুলি নাম্বার ওয়ান** (১৯৯৫), **হিরো নাম্বার ওয়ান** (১৯৯৭) এবং **হাসিনা মান জায়েগী** (১৯৯৯)। তিনি **হাসিনা মান জায়েগী** (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং **সাজান চালে শ্বাশুরাল** সিনেমার জন্য ফিল্মফেয়ার বিশেষ পুরস্কার অর্জন করেন। তিনি **জেন্টেলম্যান** (১৯৮৯),**জান সে পেয়ারী** (১৯৯২),**আখেন্** (১৯৯৩),**হত্যাকারী** (১৯৯৫),**বাড়ে মিয়া ছোটে মিয়া** (১৯৯৮),**আনাড়ি নাম্বার ওয়ান** (১৯৯৯),**ওয়াহ্‌! তেরা কেয়া কেহনা** (২০০২) এবং **স্যান্ডউইচ** (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি **হাদ কার দি আপনে** (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।

২০০৭ সালে তার দ্বিতীয় মুক্তিপ্রাপ্ত সিনেমা হল ডেভিড ধাওয়ানের কমেডি সিনেমা **পার্টনার**, এই সিনেমায় গোবিন্দের সাথে অভিনয় করেন সালমান খান, ক্যাটরিনা কাইফ, এবং লারা দত্ত। এই সিনেমাটি মুক্তির প্রথম সপ্তাহে ভারতে মোট ৩০০ মিলিয়ন রুপি আয় করে, এরপর থেকে এটি ভারতে নিজ দেশে দ্বিতীয় সর্বোচ্চ প্রথম সপ্তাহে আয়কারী সিনেমা। এই সিনেমাকে বক্স অফিসে ব্লকবাস্টার হিট সিনেমা হিসেবে ঘোষণা করা হয়। গোবিন্দ এই সিনেমার জন্য অনেক পুরস্কার অর্জন করেন যার মধ্যে **আইফা (IIFA) সেরা কমেডিয়ান পুরস্কার** এবং **জি সিনেমা সেরা সহ-অভিনেতা পুরস্কার** অন্তর্ভুক্ত। এছাড়া তাকে **জাহান্‌ জায়েগা হামে পায়েগা** সিনেমায় দেখা যায় যদিও এর সিনেমাটি বহু আগে নির্মাণ করা হয়েছিল। এই সিনেমাটি বক্স অফিসে চূড়ান্ত অসফলতার সম্মুখীন হয়।
চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন, এই নির্বাচনে তিনি ভারতীয় জনতা পার্টির রাম নায়েককে হারান। ২০০৯ সালের সাধারণ নির্বাচনে, তিনি চলচ্চিত্র অভিনয়ে মনোনিবেশ করার জন্য রাজনীতি পরিত্যাগ করেন।

## চলচ্চিত্র
### অভিনেতা

### প্রযোজক হিসেবে

## তথ্যসূত্র

Govinda
বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
কিথ বয়েস

**কিথ ডেভিড বয়েস** (; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেট অংশগ্রহণ করেছেন **কিথ বয়েস**।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন।

## কাউন্টি ক্রিকেট
লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন কিথ বয়সে। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।

## আন্তর্জাতিক ক্রিকেট
তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। ১৯ মার্চ, ১৯৭১ তারিখে ভারতের বিপক্ষে টেস্ট ক্রিকেটে অভিষেক ঘটে তার।

ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় অস্ট্রেলিয়ার বিপক্ষে দূর্দান্ত বোলিং করে তিনি ৪ উইকেট লাভ করেছিলেন।

## ব্যক্তিগত জীবন
ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।

আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তার দুই কন্যা ছিল। ১১ অক্টোবর, ১৯৯৬ তারিখে বার্বাডোসের স্পেইটসটাউনো যকৃতের রোগে আক্রান্ত হয়ে ৫৩ বছর বয়সে কিথ বয়েসের দেহাবসান ঘটে তার।

## তথ্যসূত্র

## আরও দেখুন
* রয় ফ্রেডেরিক্স
* ১৯৭৫ ক্রিকেট বিশ্বকাপ
* ওয়েস্ট ইন্ডিজ ক্রিকেট দল
* উইজডেন বর্ষসেরা ক্রিকেটার

## বহিঃসংযোগ
* 
* 

বিষয়শ্রেণী:১৯৪৩-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সেন্ট পিটার, বার্বাডোসের ব্যক্তিত্ব
বিষয়শ্রেণী:টি. এন. পিয়ার্স একাদশের ক্রিকেটার
গ্যাগ-স্তোন-সাংস-র্গ্যাল-দ্পাল

**গ্যাগ-স্তোন-সাংস-র্গ্যাল-দ্পাল** () (১৩৪৮-১৪১৪) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।

## সংক্ষিপ্ত জীবনী
গ্যাগ-স্তোন-সাংস-র্গ্যাল-দ্পাল ১৩৪৮ খ্রিষ্টাব্দে তিব্বতের 'ফ্রাং নামক স্থানে জন্মগ্রহণ করেন। তার পিতার নাম ছিল র্ত্সে-থাং-গি-ছেন-পো-ব্যাং-ছুব-রিন-ছেন ()। তিনি গ্সাং-ফু () নামক বৌদ্ধবিহারে কুন-দ্গা'-দ্পাল () নামক শিকশকের নিকট বু-স্তোন-রিন-ছেন-গ্রুব রচিত প্রজ্ঞাপারমিতা বিষয়ক টীকাভাষ্য সম্বন্ধে অধ্যয়ন করেন। পরবর্তীকালে তিনি প্রজ্ঞাপারমিতার ওপর ব্যুৎপত্তির জন্য বিখ্যাত হন। তার উল্লেখযোগ্য শিষ্য ছিলেন রোং-স্তোন-শেস-ব্যা-কুন-রিগ ও মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান।
  
## রচনা
তিনি ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান রচিত ৎশাদ-মা-রিগ্স-পা'ই-গ্তের () নামক গ্রন্থের ওপর গ্যাগ-তিক-রিগ্স-পা'ই-'ওদ-স্তোং-'ফ্রো-বা () নামক টীকাভাষ্য রচনা করেন। তিনি অভিসময়ালঙ্কারের ওপর ম্ঙ্গোন-র্তোগ্স-র্গ্যান-'গ্রেল-পা-রিন-ছেন-ব্সাম-'ফেল-দ্বাং-র্গ্যাল () নামক আট খন্ডের বিখ্যাত টীকাভাষ্য রচনা করেন।

## তথ্যসূত্র

## আরো পড়ুন
*Dreyfus, Georges. 1997. Recognizing Reality: Dharmakirti's Philosophy and Its Tibetan Interpretations. New York: SUNY.
*Roerich, George, trans. 1976. The Blue Annals. Delhi: Motilal Banarsidas, pp.&nbsp;339 ff.

বিষয়শ্রেণী:১৩৪৮-এ জন্ম
বিষয়শ্রেণী:১৪১৪-এ মৃত্যু
বিষয়শ্রেণী:সাক্য
সা-ব্জাং-'ফাগ্স-পা-গ্ঝোন-নু-ব্লো-গ্রোস

**সা-ব্জাং-'ফাগ্স-পা-গ্ঝোন-নু-ব্লো-গ্রোস** () (১৩৫৮-১৪১২) সা-স্ক্যা বৌদ্ধধর্মসম্প্রদায়ের একজন বিখ্যাত পণ্ডিত ছিলেন।

## সংক্ষিপ্ত জীবনী
সা-ব্জাং-'ফাগ্স-পা-গ্ঝোন-নু-ব্লো-গ্রোস ১৩৫৮ খ্রিষ্টাব্দে তিব্বতে জন্মগ্রহণ করেন। তার পিতান নাম ছিল গ্ঝোন-নু-দ্পাল () এবং মাতার নাম ছিল স্গ্রোল-মা-'বুম ()। আট বছর বয়সে তিনি থুগ্স-র্জে-র্দ্জোং-বা-র্গ্যাল-ম্ত্শান-'বুম () নামক এক লামার নিকট শিক্ষার্থীর শপথ গ্রহণ করেন। একুশ বছর বয়সে তিনি সাংস-র্গ্যাস-ব্জাং-পো () এবং র্নাম-ম্খা'-র্গ্যাল-ম্ত্শান () নামক দুই পণ্ডিতের নিকটে ভিক্ষুর শপথ গ্রহণ করেন। তিনি সা-ব্জাং-দ্গা'-ল্দান-দ্গোন () বৌদ্ধবিহারে র্গ্যাল-স্রাস-থোগ্স-মেদ-দ্পাল-ব্জাং-পো নামক পণ্ডিতের নিকট ব্লো-স্ব্যোং তত্ত্ব এবং বোধিসত্ত্বচর্যাবতার সম্বন্ধে অধ্যয়ন করেন। এই সময় তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক জো-নাং ধর্মসম্প্রদায়ের পণ্ডিতের নিকটেও শিক্ষালাভ করেন। এছাড়া তিনি ফ্যোগ্স-লাস-র্নাম-র্গ্যাল নামক পণ্ডিতের নিকট কালচক্র ও স্ব্যোর-দ্রুগ () তত্ত্ব, লো-ত্সা-বা-ব্যাং-ছুব-র্ত্সে-মো () নামক পণ্ডিতের নিকট গুহ্যসমাজতন্ত্র এবং ব্যাং-ছুব-সেং-গে নামক পণ্ডিতের নিকট ডাকার্ণব তন্ত্র সম্বন্ধে অধ্যয়ন করেন। তিনি পরবর্তীকালে নেপাল যাত্রা করে মহাপণ্ডিত মহাবোধির নিকট তন্ত্রশিক্ষা করেন। সা-ব্জাং-'ফাগ্স-পা-গ্ঝোন-নু-ব্লো-গ্রোসের উল্লেখযোগ্য শিষ্য ছিলেন লো-ত্সা-বা-ম্ছোগ-ল্দান-পা'ই-ব্লো-গ্রোস এবং প্রথম ঙ্গোর-ছেন কুন-দ্গা'-ব্জাং-পো।

## তথ্যসূত্র

বিষয়শ্রেণী:সাক্য
বিষয়শ্রেণী:১৩৫৮-এ জন্ম
বিষয়শ্রেণী:১৪১২-এ মৃত্যু
অনল চট্টোপাধ্যায়

**অনল চট্টোপাধ্যায়** (২৪ অক্টোবর ১৯২৭ – ১৭ এপ্রিল ২০১৪) বাংলা গানের একজন গীতিকার ও সুরকার। ১৯৪৬-এ 'দেব সাহিত্য কুটির' হতে তাঁর লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।

## জীবন ও কর্ম
সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন।
সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।

১৯৫৪ সালে তাঁর প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তাঁর লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷‌ আর লোকগীতি ও ঠুংরির মিশেলে তাঁর দেওয়া সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷‌ যাত্রাপালা এবং চলচ্চিত্রের গানেও তিনি সুরারোপ করেছিলেন।
 
## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি কবি
বিষয়শ্রেণী:ভারতীয় কবি
রোং-স্তোন-শেস-ব্যা-কুন-রিগ

**রোং-স্তোন-শেস-ব্যা-কুন-রিগ** () (১৩৬৭-১৪৪৯) একজন বিখ্যাত তিব্বতী বৌদ্ধ পণ্ডিত ছিলেন।

## প্রথম জীবন
রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং () অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ () বৌদ্ধবিহারে রিন-ছেন-র্নাম-র্গ্যাল () নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পণ্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তার অসাধারণ জ্ঞানের জন্য তিনি স্ম্রা-বা'ই-সেং-গে () নামে বিখ্যাত হন। তিনি ব্সোদ-নাম্স-ব্জাং-পো (), গ্যাগ-স্তোন-সাংস-র্গ্যাল-দ্পাল (), সেং-গে-র্গ্যাল-ম্ত্শান (), গ্ঝোন-নু-র্গ্যাল-ম্ত্শান () প্রভৃতি পণ্ডিতদের নিকট শিক্ষালাভ করেন।

## পরবর্তী জীবন
রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তার উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা () নামক বৌদ্ধবিহার স্থাপন করেন।

## রচনা
তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে () নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা () নামক টীকাভাষ্য রচনা করেন।

## তথ্যসূত্র

## আরো পড়ুন
*Roerich, George, trans. 1976. The Blue Annals. Delhi: Motilal Banarsidas, p.&nbsp;340.

বিষয়শ্রেণী:১৩৬৭-এ জন্ম
বিষয়শ্রেণী:১৪৪৯-এ মৃত্যু
বিষয়শ্রেণী:সাক্য
স্ক্যোব-পা-দ্পাল-ব্জাং-পো

**স্ক্যোব-পা-দ্পাল-ব্জাং-পো** () দ্বাদশ শতাব্দীর একজন তিব্বতী অনুবাদক ছিলেন। তিনি শ্রীহেবজ্রভিসময়তিলক নামক সংস্কৃত গ্রন্থকে তিব্বতী অনুবাদ করেন। তিনি সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের ছাত্র ছিলেন।

## তথ্যসূত্র

## আরো পড়ুন
*Davidson, Ronald. 2005. Tibetan Renaissance. New York: Columbia University Press, p.&nbsp;128.

বিষয়শ্রেণী:তিব্বতী অনুবাদক
মেটেঝুঁটি সারস

**মেটেঝুঁটি সারস** (*Balearica regulorum*) হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পূর্ব আফ্রিকার *B. r. gibbericeps* (**crested crane**) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার *B. r. regulorum* (**South African crowned crane**), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।

## ব্যবহার
এই প্রজাতির সারসদের একটা অদ্ভুত প্রজনন পদ্ধতি আছে যার মধ্যে নাচ, লাফানো এবং গেড়ে হয়ে বসাও অন্তর্ভুক্ত। এদের শরীরের পালক খুব কম থাকে কিন্তু পাখনাগুলো বড় হয়। এরা ভেঁপুর মতোন আওয়াজ করতে পারে যা অন্যান্য সারস প্রজাতির থেকে অনেক আলাদা। পুরুষ এবং মহিলা দুজনেই নাচতে পারে এবং তরুণরাও তাতে যোগদান করে। নৃত্য পূর্বরাগের অবিচ্ছেদ্য অঙ্গ। কিন্ত বছরের যেকোনো সময়েও করতে পারে।

## তথ্যসূত্র

## বহিঃসংযোগ

* Species text in The Atlas of Southern African Birds
* Grey crowned crane (International Crane Foundation)
* East African crowned crane

বিষয়শ্রেণী:Balearica
বিষয়শ্রেণী:উগান্ডার জাতীয় চিহ্ন
বিষয়শ্রেণী:১৮৩৪ এর প্রাণীসমূহ
বিষয়শ্রেণী:উগান্ডার পাখি
বিষয়শ্রেণী:১৮৩৪-এ বর্ণিত পাখি
ব্রল্গা

**ব্রল্গা** (*Grus rubicunda*) যা আগে **নেটিভ কম্প্যানিয়ন** নামে পরিচিত ছিল হল সারস প্রজাতির একধরনের পাখি। এছাড়াও এদেরকে **অস্ট্রেলিয়ান ক্রেন** বলেও ডাকা হয়ে থাকে। এই নামটি একজন সুপরিচিত পক্ষিবিজ্ঞানী *জন গোল্ড* দিয়েছিলেন।

এরাও প্রধানত শিক্ত অঞ্চলে থাকতেই বেশি পছন্দ করে। এরা প্রধানত পূর্ব অস্ট্রেলিয়া এবং নিউ গিনি অঞ্চলে বসবাস করে। এরা প্রধানত লম্বাটে ধরনের হয় এবং এদের মাথাটা কিছুটা ছোটো হয়। এছাড়াও দীর্ঘ ঠোঁট, সরু ঘাড় এবং দীর্ঘ পা থাকে। এদের পাখনাগুলো প্রধানত ধূসর রঙের হয় এবং এদের পাখনার ডগায় কালো ছিট ছিট দাগ থাকে এবং এদের মাথার চারপাশে কমলা-লাল রঙের ব্যান্ড থাকে। এই প্রজাতিটি ভালোভাবে প্রজনন কালে তাদের নাচের জন্য পরিচিত। এরা কাঠি, লতা পাতা দিয়ে বাসা বাঁধে এবং মহিলারা প্রধানত দুটো ডিম পারে। ৩২ দিন ধরে তারা প্রধানত ডিমে তা দেয়। প্রাপ্তবয়স্করা প্রধানত লতা পাতা খায় এছড়াও কিছু কিছু কীট-পতঙ্গ খেয়ে থাকে।

## তথ্যসূত্র

বিষয়শ্রেণী:অস্ট্রেলিয়ার পাখি
বিষয়শ্রেণী:১৮১০-এ বর্ণিত পাখি
মাইক্রোসফট আজুরে

থাম্ব|মাইক্রোসফ্ট অ্যাজুরের লোগো যা উইন্ডোজ আজুর নামেও পরিচিত
**উইন্ডোজ আজুরে** বা **মাইক্রোসফট আজুরে** (উচ্চারণ করা হয় আজ-উরে ক্রিস ফিনলায়সনের মতে) ক্লাউড কম্পিউটিং প্ল্যাটফর্ম এবং পরিকাঠামো। এটি তৈরি করেছিল মাইক্রোসফট নির্মাণ স্থাপনা এবং অ্যাপ্লিকেশন পরিচালনার জন্য ব্যবহার করা হয়। এবং মাইক্রোসফটের বিভিন্ন ডেটাসেন্টার এর মধ্যে আন্তর্জাতিক নেটওয়ার্কের মাধ্যমে সেবা পাওয়ার জন্য এই পরিকাঠামোর আবিষ্কার। *PaaS* এবং *IaaS* হল দুটো প্রধান পরিষেবা এবং সমর্থন যা প্রধানত ক্লাউড কম্পিউটিং এর জন্য দরকারি। এছাড়াও মাইক্রোসফটের নিজস্ব কম্পিউটার সফটওয়্যার এবং থার্ড পার্টি সফটওয়্যার ও সিস্টেম। আজুরে মুক্তি পায় ২০১০ এর ফেব্রুয়ারির ১ তারিখে।

## তথ্যসূত্র

বিষয়শ্রেণী:ক্লাউড অবকাঠামো
বিষয়শ্রেণী:২০১০-এ প্রতিষ্ঠিত
বিষয়শ্রেণী:ক্লাউড কম্পিউটিং প্রদানকারী
বিষয়শ্রেণী:মাইক্রোসফটের ক্লাউড কম্পিউটিং সেবা
বিষয়শ্রেণী:ক্লাউড কম্পিউটিং

বিষয়শ্রেণী:ক্লাউড স্টোরেজ
বিষয়শ্রেণী:২০১০-এ কম্পিউটার সম্পর্কিত প্রবর্তন
বিষয়শ্রেণী:মাইক্রোসফট ক্লাউড পরিষেবা
এলিহু থমসন

**এলিহু থমসন** একজন ইংরেজ প্রকৌশলী এবং উদ্ভাবক।

## জীবনী
এলিহু থমসন ১৮৫৩ সালের ২৯ মার্চ ইংল্যান্ডের ম্যানচেস্টারে জন্মগ্রহণ করেন। ১৮৫৮ সালে তার পরিবার ফিলাডেলফিয়ায় চলে যায়। তিনি ১৮৭০ সালে সেন্ট্রাল হাই স্কুল থেকে গ্র্যাজুয়েট হন। তিনি ১৮৭৬ সালে সেন্ট্রাল হাই স্কুলের রসায়নের চেয়ার হন। তিনি এডউইন জে হিউস্টন এর সাথে থমসন-হিউস্টন ইলেক্ট্রিক কোম্পানি প্রতিষ্ঠা করেন। ১৮৯২ সালে এটি এডিসন জেনারেল ইলেক্ত্রিক কোম্পানির সাথে যুক্ত হয়ে জেনারেল ইলেক্ট্রিক কোম্পানিতে পরিণত হয়। তিনি ১৮৮৯ থেকে ১৮৯০ সাল পর্যন্ত আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স এর প্রেসিডেন্টের দায়িত্ব পালন করেন। থমসন ৬৯৬টি প্যাটেন্টের অধিকারী। তিনি ১৯২০ থেকে ১৯২৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর প্রেসিডেন্টের দায়িত্ব পালন করেন। 

## পুরস্কার ও সম্মাননা
* আইইই এডিসন মেডেল, ১৯০৯
* সম্মানসূচক এমএ, ইয়েল বিশ্ববিদ্যালয়, ১৮৯০,
* সম্মানসূচক পিএইচডি, টাফটস বিশ্ববিদ্যালয়, ১৮৯২
* সম্মানসূচক ডিএসসি, হার্ভার্ড বিশ্ববিদ্যালয়, ১৮৯৯) 

## তথ্যসূত্র

বিষয়শ্রেণী:১৮৫৩-এ জন্ম
বিষয়শ্রেণী:ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট
বিষয়শ্রেণী:ফিলাডেলফিয়া, পেনসিলভেনিয়া থেকে মানুষ
বিষয়শ্রেণী:সোয়াম্পস্কট, ম্যাসাচুসেটস থেকে মানুষ
বিষয়শ্রেণী:ম্যানচেস্টার থেকে মানুষ
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন উদ্ভাবক
বিষয়শ্রেণী:মার্কিন ইলেকট্রিক্যাল ইঞ্জিনিয়ার
বিষয়শ্রেণী:১৯৩৭-এ মৃত্যু
বিষয়শ্রেণী:আইইইই এডিসন পদক বিজয়ী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:ফ্যারাডে পদক বিজয়ী
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:মার্কিন পেটেন্ট ধারক
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
কলিস কিং

**কলিস লিওলিন কিং** (; জন্ম: ১১ জুন, ১৯৫১) বার্বাডোসের ক্রাইস্ট চার্চে জন্মগ্রহণকারী ওয়েস্ট ইন্ডিজের সাবেক ক্রিকেটার। খেলায় তিনি ডানহাতে ব্যাটিং ও ডানহাতে মিডিয়াম বোলিং করতেন। দলে তিনি মূলতঃ অল-রাউন্ডারের ভূমিকা পালন করতেন। তবে বলের চেয়ে ব্যাটিংয়েই তিনি টেস্ট ক্রিকেটে অধিক সফলকাম হয়েছেন **কলিস কিং** । তিনি ওয়েস্ট ইন্ডিজ ক্রিকেট দলের পক্ষ হয়ে নয়টি টেস্ট ও ১৮টি একদিনের আন্তর্জাতিক ক্রিকেটে অংশগ্রহণ করেন। টেস্টে একটি শতক ও দুইটি অর্ধ-শতক লাভ করলেও তিনটি ভিন্ন ইনিংসে তিনটিমাত্র উইকেট লাভ করতে সক্ষম হয়েছেন।

## খেলোয়াড়ী জীবন
১৯৮২-৮৩ ও ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজ বিদ্রোহী দলের সফরে কিং অংশগ্রহণ করেছিলেন। প্রথম-শ্রেণীর ক্রিকেটে নিজ দেশ বার্বাডোসের হয়ে ওয়েস্ট ইন্ডিজের ঘরোয়া ক্রিকেট প্রতিযোগিতায় অংশগ্রহণ করেন। এছাড়াও, ইংরেজ কাউন্টি ক্রিকেটে গ্ল্যামারগান এবং ওরচেস্টারশায়ার দলের সাথে জড়িত ছিলেন। দক্ষিণ আফ্রিকায় নাটালের হয়েও খেলেছেন কিং। তন্মধ্যে, ১৯৮৩ সালে ওরচেস্টারশায়ার কাউন্টি ক্রিকেট ক্লাবের অভিষেক খেলায় পঞ্চাশ বছরেরও অধিক সময়ের মধ্যে প্রথম খেলোয়াড় হিসেবে কাউন্টি ক্রিকেটে সেঞ্চুরি করেন।

## ক্রিকেট বিশ্বকাপ, ১৯৭৯
লর্ডসে দ্বিতীয়বারের মতো অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতার চূড়ান্ত খেলায় স্বাগতিক ইংল্যান্ডের বিপক্ষে ৯৯ রানে ৪ উইকেটের পতনের পর তিনি তার একদিনের আন্তর্জাতিক ক্রিকেট জীবনের সর্বোচ্চ রান সংগ্রহ করেন। তিনি ও ভিভ রিচার্ডস ৫ম উইকেট জুটিতে ১৩৯ রান তোলেন। এতে কিং ৮৬ রান করেন ৬৬ বল মোকাবেলা করে। এছাড়াও ফিল্ডিংয়ে নেমে একটি ক্যাচ ধরেন ও ৩ ওভারে ১৩ রান প্রদান করেন। ঐ খেলায় ওয়েস্ট ইন্ডিজ ৯২ রানে জয়ী হয় ও উপর্যুপরি দ্বিতীয়বারের মতো শিরোপা লাভ করে।

## তথ্যসূত্র

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:বিশ্ব সিরিজ ক্রিকেট খেলোয়াড়
বিষয়শ্রেণী:বার্বাডোসের ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:ডি. বি. ক্লোজ একাদশের ক্রিকেটার
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
অঞ্জনা সুখানী

**অঞ্জনা সুখানী** (, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।

## প্রাথমিক জীবন
অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:রাজস্থানের নারী মডেল
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জয়পুরের অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:কার্ডিফ মেট্রোপলিটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:সিন্ধি বংশোদ্ভূত ভারতীয় ব্যক্তি
পাঞ্জাব কিংস

**পাঞ্জাব কিংস** () (পূর্বতন নাম: **কিংস এলেভেন পাঞ্জাব**) হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল।এই দলটি ইন্ডিয়ান প্রিমিয়ার লিগে পাঞ্জাবের প্রতিনিধিত্ব করে। এটি যৌথভাবে মোহিত বর্মণ, প্রীতি জিন্টা, নেস ওয়াদিয়া এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকে। এছাড়াও ২০১০ সালের আইপিএল থেকে শুরু করে তারা ধর্মশালা ও ইন্দোরে ঘরোয়া মাঠ হিসেবে কিছু ম্যাচ খেলেছে।

অধুনালুপ্ত চ্যাম্পিয়ন্স লিগ টুয়েন্টি২০  একবার পাঞ্জাব কিংস অংশগ্রহণ করেছিল,সেবার তারা সেমিফাইনাল পর্যন্ত পৌঁছে গিয়েছিল। ২০২১ সালে দলের নাম কিংস ইলেভেন পাঞ্জাব থেকে পরিবর্তন করে পাঞ্জাব কিংস রাখা হয়। ২০২২ সালের আইপিএলের নিলামে পাঞ্জাব কিংস স্যাম কারেনকে ₹১৮.৫০ কোটি টাকায় কিনে তাদের সর্বোচ্চ প্রস্তাব মূল্যের রেকর্ড তৈরি করে।

## ইতিহাস
২০০৮ সালে ভারতের ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লিগ নাম দিয়ে একটি ক্রিকেট টুর্নামেন্ট প্রতিযোগীতার আয়োজন করে। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাইয়ে নিলামের উপর ভিত্তি করে দল গঠন করা হয়। পাঞ্জাবের প্রতিনিধিত্বমূলক দলকে প্রীতি জিন্টা, করণ পাল (অপিজয় সুরেন্দ্র গ্রুপ) ও মোহিত বর্মণ (ডাবর) মিলে মোট  $৭৬ মিলিয়ন ডলারের  বিনিময়ে কিনে নেয়।

## সাম্মানিক

### [[ইন্ডিয়ান প্রিমিয়ার লিগ]]

## বর্তমান স্কোয়াড
আন্তর্জাতিক ক্যাপের সঙ্গে খেলা খেলোয়াড়দের **গাঢ়** তালিকাভুক্ত করা হল। 

### সম্ভাব্য প্রথম একাদশ

## ২০২০

### [[২০২০ ইন্ডিয়ান প্রিমিয়ার লিগ]]-এ দলের সদস্যের প্রদর্শন
**বিশেষ অবদানগুলি হাইলাইট করা হলো **
### ঘরের মাঠে ম্যাচ

### বিরোধী মাটিতে ম্যাচ

## ২০২১ আইপিএল
### পয়েন্ট তালিকা

## ২০২২ আইপিএল
### পয়েন্ট তালিকা

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:টুয়েন্টি২০ ক্রিকেট
বিষয়শ্রেণী:ইন্ডিয়ান প্রিমিয়ার লিগের দল
এশিয়ার পতাকা

400px|ডান|এশিয়া
এটি এশিয়ায় ব্যবহৃত আন্তর্জাতিক এবং জাতীয় পতাকার একটি গ্যালারি।
## আন্তর্জাতিক

File:Flag of Europe.svg|ইউরোপীয় কাউন্সিলের পতাকা

File:Flag of the CIS.svg|স্বাধীন রাষ্ট্রের কমনওয়েলথের পতাকা
|অর্গানাইজেশন অব ইসলামিক কনফারেন্স-এর পতাকা
File:Flag of OPEC.svg|পেট্রোলিয়াম রপ্তানিকারক দেশসমূহের সংস্থার পতাকা
File:GCC Flag.svg|উপসাগরীয় আরব রাষ্ট্রসমূহ জন্য সহযোগিতা কাউন্সিলের পতাকা


## [[মধ্য এশিয়া]]

## [[পূর্ব এশিয়া]]

## [[দক্ষিণ-পূর্ব এশিয়া]]

## [[দক্ষিণ এশিয়া]]

## [[উত্তর এশিয়া]]

## [[পশ্চিম এশিয়া]]


বিষয়শ্রেণী:এশিয়া
বিষয়শ্রেণী:পতাকার তালিকা এবং গ্যালারি
ফ্রান্‌ৎস লিস্ট

thumb|250px|১৮৩৭ সালে চিত্রকর অ্যারি শেফারের আঁকা ফ্রান্‌ৎস লিস্টের একটি পোট্রেট।
**ফ্রান্‌ৎস লিস্ট** () **ফ্রান্‌ৎস রিট্টার ভন লিস্ট**(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ান কম্পোজার, পিয়ানো বাদক, শিক্ষক এবং একজন সংগীতজ্ঞ।

ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।

সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।

## নোট

## তথ্যসূত্র

## বহিঃসংযোগ
* 
* 
* 
* 
* 
* 
* Printable scores by Franz Liszt
* Lina Ramann's classical Liszt biography (in German) at Zeno.org

বিষয়শ্রেণী:১৮১১-এ জন্ম
বিষয়শ্রেণী:১৮৮৬-এ মৃত্যু
বিষয়শ্রেণী:১৯শ-শতকের হাঙ্গেরিয়ান
বিষয়শ্রেণী:হাঙ্গেরিয় নাগরিক
বিষয়শ্রেণী:রোমান ক্যাথলিক
বিষয়শ্রেণী:পুরুষ পিয়ানোবাদক‎
বিষয়শ্রেণী:ক্ল্যাসিক্যাল মিউজিক
বিষয়শ্রেণী:রোমান্টিক সুরকার
বিষয়শ্রেণী:বাদ্যযন্ত্রী
বিষয়শ্রেণী:সুরকার
বিষয়শ্রেণী:পিয়ানোর সুর কম্পোজার
বিষয়শ্রেণী:হাঙ্গেরিয় রোমান ক্যাথলিক
বিষয়শ্রেণী:পুরুষ অপেরা সুরকার
বিষয়শ্রেণী:পুরুষ অর্গানবাদক
বিষয়শ্রেণী:১৯শ শতাব্দীর পুরুষ সঙ্গীতজ্ঞ
রো-স্কাম-ন্যি-মা-শেস-রাব

**রো-স্কাম-ন্যি-মা-শেস-রাব** () (১১৩৯-১২০৮) ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।

## সংক্ষিপ্ত জীবনী
রো-স্কাম-ন্যি-মা-শেস-রাব ১১৩৯ খ্রিষ্টাব্দে মধ্য তিব্বতের গ্লাগ্স-ক্যি-ফু-লুং-ম্যাং-খাং () নামক স্থানে লো-মি পরিবারগোষ্ঠীতে জন্মগ্রহণ করেন। তার পিতার নাম ছিল ব্ক্রা-শিস-সেং-গে () তিনি ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট ভিক্ষুর শপথ গ্রহণ করেন। পরবর্তীকালে তিনি রো-স্কাম বৌদ্ধবিহার স্থাপন করেন।

## তথ্যসূত্র

## আরো পড়ুন
*Sørensen, Per, Guntram Hazod and Tsering Gyelpo. 2007. Vienna: Rulers on the Celestial Plain, Austrian Academy of Sciences, pp.&nbsp;117–8.

বিষয়শ্রেণী:১১৩৯-এ জন্ম
বিষয়শ্রেণী:১২০৮-এ মৃত্যু
বিষয়শ্রেণী:শালপা কাগ্যু
ন্যি-জ্লা-'ওদ

**ন্যি-জ্লা-'ওদ**  () (১১৩৫-১২১৫) তিব্বতের 'জু-ফু এবং ল্হা-ফ্যুগ নামক দুই বৌদ্ধবিহারের প্রতিষ্ঠাতা ছিলেন।

## সংক্ষিপ্ত জীবনী
ন্যি-জ্লা-'ওদ ১১৩৫ খ্রিষ্টাব্দে তিব্বতের লোরো অঞ্চলের ঝুর-না-লুং () নামক স্থানে গ্জি () নামক পরিবারগোষ্ঠীতে জন্মগ্রহণ করেন। তিনি রাস-ছুং-পা-র্দো-র্জে-গ্রাগ্স-পা ও ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত দুই পন্ডিতের নিকট শিক্ষালাভ করেন। তিনি ১১৮৭ খ্রিষ্টাব্দে 'জু-ফু () এবং ১১৯৩ খ্রিষ্টাব্দে ল্হা-ফ্যুগ () নামক দুইটি বৌদ্ধবিহার প্রতিষ্ঠা করেন। ১২১০ খ্রিষ্টাব্দে তিনি ত্শাল-গুং-থাং () বৌদ্ধবিহারের প্রধান হিসেবে নির্বাচিত হন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;715–6.
*Sørensen, Per, and Guntram Hazod. 2007. Rulers on the Celestial Plain. Vienna: Austrian Academy of Sciences, pp.&nbsp;97–99.

বিষয়শ্রেণী:১১৩৫-এ জন্ম
বিষয়শ্রেণী:১২১৫-এ মৃত্যু
বিষয়শ্রেণী:শালপা কাগ্যু
খা-রাগ-পা-'দুল-বা-'ওদ

**খা-রাগ-পা-'দুল-বা-'ওদ** () বা **র্তোগ্স-ল্দান-ন্যাগ-পো-সেং-গে** () ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।

## সংক্ষিপ্ত জীবনী
খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা () নামক স্থানে ক্যি () নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং () বৌদ্ধবিহারে ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তার নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;715.
*Per K. Sørensen, Guntram Hazod and Tsering Gyelpo. 2007. Rulers on the Celestial Plain. Vienna: Austrian Academy of Sciences, pp.&nbsp;119–22..

বিষয়শ্রেণী:শালপা কাগ্যু
পার-ফু-বা-ব্লো-গ্রোস-সেং-গে

**পার-ফু-বা-ব্লো-গ্রোস-সেং-গে** () তিব্বতের একজন বৌদ্ধ ভিক্ষু ছিলেন যিনি দোঁহা সম্বন্ধে পণ্ডিত ছিলেন।

## সংক্ষিপ্ত
পার-ফু-বা-ব্লো-গ্রোস-সেং-গে দ্বাদশ শতাব্দীতে তিব্বতের গ্যো-রু () নামক অঞ্চলের গ্রা () নামক স্থানে র্ঙ্গান () নামক পরিবারগোষ্ঠীতে জন্মগ্রহণ করেন। তিনি গ্সাং-ফু-নে'উ-থোগ () নামক তিব্বতের বিখ্যাত দর্শন শিক্ষাকেন্দ্রে ফ্যা-পা-ছোস-ক্যি-সেং-গে () নামক পণ্ডিতের নিকট অধ্যয়ন করেন। এই সময় তিনি নাগার্জুন রচিত প্রধান গ্রন্থগুলির টীকাভাষ্য রচনা করেন। এই সময় তিনি গ্রু-শোল-বা () নামক এক পণ্ডিতের নিকট সরহ পা রচিত দোঁহা সম্বন্ধে শিক্ষালাভ করেন ও বহু দোঁহা সম্বন্ধে টীকাভাষ্য রচনা করেন। এই সময় য়েল-পা-য়ে-শেস-ব্র্ত্সেগ্স নামক এক বৌদ্ধ তার নিকট অধ্যয়ন করেন। য়েল-পা-য়ে-শেস-ব্র্ত্সেগ্সের অনুরোধে তিনি ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পণ্ডিতের নিকট শিক্ষালাভ করেন। পরবর্তীকালে তিনি পার-ফু বৌদ্ধবিহার স্থাপন করেন। তিনি র্তোগ্স-পা-স্ক্যেদ-মেদ () নামক এক নতুন তত্ত্বে উদ্ভাবন করেন। তার অন্যতম উল্লেখযোগ্য শিষ্য ছিলেন গ্লিং-রাস-পা-পে-মা-র্দো-র্জে।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;566–8.
*Schaeffer, Kurtis R. 2005. Dreaming the Great Brahmin. Oxford: Oxford University Press.

বিষয়শ্রেণী:ইয়েলপা কাগ্যু
বানৌজা খালিদ বিন ওয়ালিদ

বানৌজা খালিদ বিন ওয়ালিদ বাংলাদেশ নৌবাহিনীর সর্বাধুনিক ক্ষেপণাস্ত্রবাহী ফ্রিগেট। এটি বর্তমানে নৌবাহিনীর প্রধান জাহাজ হিসেবে দায়িত্ব পালন করছে। জাহাজটি গভীর সমুদ্রে টহল প্রদান, চোরাচালান বিরোধী অভিযান, দুর্ঘটনা পরবর্তী উদ্ধার ও অনুসন্ধান কার্যক্রম, মৎস্য সম্পদ সংরক্ষণ, প্রাকৃতিক দুর্যোগ পরবর্তী উদ্ধার ও ত্রাণ তৎপরতা পরিচালনা, পরিবেশ দূষণ প্রতিরোধসহ সার্বিক কর্মক্ষম সক্ষমতা বৃদ্ধিতে অংশগ্রহণ করে। পাশাপাশি সুনীল অর্থনীতি বাস্তবায়নে সমুদ্রের মূল্যবান সম্পদ রক্ষা এবং দেশের অর্থনৈতিক কল্যাণে কার্যকর ভূমিকা পালন করে।

## কর্মজীবন
বানৌজা খালিদ বিন ওয়ালিদ জাহাজটি যুদ্ধ ও শান্তিকালীন সময়ে সমানভাবে দায়িত্ব পালনে সক্ষম। ১৯৯৮ সালের ১১ মার্চ কোরিয়া প্রজান্তন্ত্রের দেইয়ু শিপবিল্ডিং এন্ড মেরিন ইঞ্জিনিয়ারিং-এ জাহাজটির নির্মাণকাজ শুরু হয় এবং ২৯ অগাস্ট ২০০০-এ নির্মাণকাজ শেষ হয়। ২০০১ সালের ২০ জুন বানৌজা বঙ্গবন্ধু নামে জাহাজটি বাংলাদেশ নৌবাহিনীতে কমিশনিং করা হয়। পরবর্তীতে ২০০৭ সালে এটিকে বানৌজা খালিদ বিন ওয়ালিদ হিসবে পুনরায় কমিশনিং করা হয়। ২০০৯ সালে এটিকে আবারও বানৌজা বঙ্গবন্ধু নামকরণ করা হয়। সর্বশেষ ২০২৫ সালের ৯ মার্চ প্রতিরক্ষা মন্ত্রণালয়ের সচিব মো. আশরাফ উদ্দিন কর্তৃক স্বাক্ষরিত প্রজ্ঞাপন অনুযায়ী এবং প্রতিরক্ষা উপদেষ্টার (প্রধান উপদেষ্টা) অনুমোদনক্রমে চট্টগ্রামের নিউমুরিং এলাকায় অবস্থিত বানৌজা বঙ্গবন্ধুর নাম পরিবর্তন করে বানৌজা খালিদ বিন ওয়ালিদ রাখা হয়।

বানৌজা খালিদ বিন ওয়ালিদ ২০১১ সাল থেকে যুক্তরাষ্ট্র নৌবাহিনীর সাথে দ্বিপক্ষীয় মহড়া ক্যারাট-এ অংশগ্রহণ করে। ২০১২ সালের নভেম্বর মাসে জাহাজটি কাতারের দোহায় এক্সারসাইজ ফেরোশাস ফ্যালকন-এ অংশগ্রহণ করে। ২৯ অগাস্ট ২০১৩ বানৌজা বঙ্গবন্ধু কে জাতীয় পতাকা প্রদান করা হয়। ২০১৪ সালে মালেশিয়া এয়ারলাইন্সের ফ্লাইট ৩৭০ নিখোঁজের পর বঙ্গোপসাগর এলাকায় অনুসন্ধানকার্যে জাহাজটি অংশ নেয়।

thumb|left|ক্যারাট-২০১২ তে বানৌজা খালিদ বিন ওয়ালিদ

## রণসজ্জা
বানৌজা খালিদ বিন ওয়ালিদ যুদ্ধজাহাজটি উলসান-শ্রেণীর সর্বাধুনিক ফ্রিগ্রেট। এটি অত্যাধুনিক অস্ত্রশস্ত্র দ্বারা সজ্জিত। এই জাহজের অটোম্যাট এমকে ২ ব্লক ৪ একটি অত্যাধুনিক জাহাজবিধ্বংসী ক্ষেপণাস্ত্র যা ১৮০ কিলোমিটারের বেশি দূরত্বে আঘাত হানতে সক্ষম। এই ক্ষেপণাস্ত্রগুলো উৎক্ষেপণের পর মাঝপথে গতিপথ পরিবর্তন করতে পারে ফলে আক্রমণেরর জন্য যুদ্ধ জাহাজকে অবস্থান পরিবর্তন করতে হয় না। বিমানবিধ্বংসী অস্ত্র হিসেবে এতে রয়েছে ৮টি এফএম-৯০ ভূমি থেকে আকাশে নিক্ষেপযোগ্য ক্ষেপণাস্ত্র, যা ১৫ কিলোমিটার পর্যন্ত আঘাত হানতে সক্ষম। এছাড়াও জাহাজটি নৌ-কামান ও টর্পেডো বহন করে।

বানৌজা খালিদ বিন ওয়ালিদ জাহাজটিতে ১টি হ্যাঙ্গার রয়েছে যা অগাস্টা-ওয়েস্টল্যান্ড এডব্লিউ১০৯ পাওয়ার হেলিকপ্টার বহন করে থাকে।

## অভিযান
এই যুদ্ধজাহজের প্রাথমিক ও মূল দায়িত্ব হচ্ছে দেশের বিশেষ অর্থনৈতিক এলাকা তত্ত্বাবধায়ন ও নিরাপত্তা দেয়া। এছাড়াও জাহাজটি বাংলাদেশের নৌ সীমান্তে নৌ-সন্ত্রাস, প্রাকৃতিক দূষণ ও চোরাচালান রোধেও কাজ করে থাকে। প্রয়োজনে এটি অনুসন্ধান এবং উদ্ধার কাজের দায়িত্ব পালনেও সক্ষম।

## তথ্যসূত্র
 

বিষয়শ্রেণী:বাংলাদেশ নৌবাহিনীর জাহাজ
বিষয়শ্রেণী:বাংলাদেশ নৌ বাহিনীর ফ্রিগ্রেট
বিষয়শ্রেণী:২০০০-এর জাহাজ
শিবশক্তি সচদেব

**শিবশক্তি সচদেব** (, জন্ম: ২১ মে, ১৯৯৩) একজন ভারতীয় টেলিভিশন অভিনেত্রী যিনি *[[সবকি লাডলি বেবো]]* টেলিভিশন ধারাবাহিকে অভিনয়ের জন্যে পরিচিত।

## প্রাথমিক জীবন
সচদেব ১৯৯৩ সালে ভারতের নতুন দিল্লিতে জন্ম নেন। তিনি *[[ব্রেক টাইম মাস্তি টাইম]] *, *[[সবকি লাডলি বেবো]]*, *[[আফসার বিতিয়া]]*, *[[দ্য সুইট লাইফ অব করন এ্যন্ড কাবির]]* বিভিন্ন টেলিভিশন ধারাবাহিকে অভিনয়ের পাশাপাশি বিভিন্ন টেলিভিশন বিজ্ঞাপনে (টিভিসি) কাজ করেন।

## চলচ্চিত্র তালিকা

## পুরস্কার ও স্বীকৃতি

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

*
*
*
*

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:দিল্লির নারী মডেল
বিষয়শ্রেণী:দিল্লির ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মুম্বইয়ের অভিনেত্রী
কিম ক্লাইস্টার্স

**কিম ক্লাইস্টার্স** (Kim Clijsters ; জন্ম: ৮ জুন ১৯৮৩) বেলজিয়ামের বিখ্যাত পেশাদার প্রমিলা টেনিস খেলোয়াড়। তিনি বিশ্বের সাবেক এক নম্বর খেলোয়াড় ছিলেন।

## পারিবারিক জীবন
তিনি ১৩ জুলাই ২০০৭ সালে এক আমেরিকান বাস্কেটবল খেলোয়াড়কে বিয়ে করেন। তাদের দুটি সন্তান রয়েছে।

## খেলোয়াড়ী জীবন
১৯৯৭ সালে পেশাদার খেলোয়াড় হিসাবে অভিষেক ঘটে। ২০০৭ সালে হঠাৎ করেই অবসরের ঘোষণা দেন তিনি। তবে দুই বছর পর ইউএস ওপেন এর মাধ্যমে আবার খেলায় ফিরে আসেন। তারপর ২০০৯ সালের ইউএস ওপেনের শিরোপা জেতেন ক্লাইস্টার্স৷ তবে ২০১২ সালের ইউএস ওপেন এর খেলায় তিনি পুনরায় অবসরের ঘোষণা দেন। বিদায়ের ঘোষণা দেওয়ার সময় তিনি বলেছেন, ‘২০০৫ সালে আমার স্বপ্ন সত্যি হয়েছিল এখানে শিরোপা জয়ের মাধ্যমে। যখনই এখানে খেলতে এসেছি, তখনই আমি অনেক অনুপ্রেরণা পেয়েছি। এটাই আমার অবসর গ্রহণের সবচেয়ে ভালো জায়গা বলে মনে হয়। আমি শুধু আশা করেছিলাম সেটা যেন আজকেই না হয়। কিন্তু এই ইউএস ওপেনেই যে আমি আমার শেষ ম্যাচটা খেলব, তা নিয়ে কোনো সংশয় ছিল না।’

## তথ্যসূত্র

## বহিঃসংযোগ

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ান ওপেন বিজয়ী
বিষয়শ্রেণী:নারী টেনিস খেলোয়াড়
বিষয়শ্রেণী:বিশ্বের ১নং টেনিস খেলোয়াড়
বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:লিমবুর্খের (বেলজিয়াম) ক্রীড়াবিদ
বিষয়শ্রেণী:ইউএস ওপেন বিজয়ী
বিষয়শ্রেণী:হপম্যান কাপের প্রতিযোগী
বিষয়শ্রেণী:উইম্বলডন বিজয়ী
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:ফ্রেঞ্চ ওপেন বিজয়ী
বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন
বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:নারীদের দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:আন্তর্জাতিক টেনিসের হল অব ফেমে প্রবেশকারী
বিষয়শ্রেণী:ইউএস ওপেন (টেনিস) জুনিয়র চ্যাম্পিয়ন
বিষয়শ্রেণী:বালিকাদের দ্বৈতে গ্র্যান্ড স্ল্যাম (টেনিস) চ্যাম্পিয়ন
য়েল-পা-য়ে-শেস-ব্র্ত্সেগ্স

**য়েল-পা-য়ে-শেস-ব্র্ত্সেগ্স** () (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

## প্রথম জীবন
য়েল-পা-য়ে-শেস-ব্র্ত্সেগ্স ১১৩৪ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তার পিতার নাম ছিল স্গোম-পা-আ-'বার () এবং মাতার নাম ছিল গোং-পা-ব্জা'-ব্ত্সুন-মা-ল্চাম ()। জন্মের পর তার নাম রাখা হয় ফুর-পা-স্ক্যাব্স ()। উনিশ বছর বয়সে তিনি র্বা-ম্দা' () নামক স্থানে শিক্ষার্থীর শপথ গ্রহণ করেন এবং কুড়ি বছর বয়সে ভিক্ষুর শপথ গ্রহণ করেন। তিনি ফ্যা-পা-ছোস-ক্যি-সেং-গে () নামক গ্সাং-ফু () বৌদ্ধবিহারের ষষ্ঠ প্রধানের নিকট মধ্যমক সম্বন্ধে, র্ঙ্গোগ-ম্দো-স্দে () নামক বৌদ্ধ সাধকের নিকট তন্ত্র সম্বন্ধে এবং পার-ফু-বা-ব্লো-গ্রোস-সেং-গে নামক পন্ডিতের নিকট দোঁহা সম্বন্ধে অধ্যয়ন করেন। ১১৬২ খ্রিষ্টাব্দ থেকে পরবর্তী সাত বছর ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট তিনি শিক্ষালাভ করেন।

## পরবর্তী জীবন
১১৭১ খ্রিষ্টাব্দে তিনি য়েল-ফুগ () বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং () বৌদ্ধবিহার ও ১১৯২ খ্রিষ্টাব্দে স্তোদ-'জাং () বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;566–8

বিষয়শ্রেণী:ইয়েলপা কাগ্যু
বিষয়শ্রেণী:১১৩৪-এ জন্ম
বিষয়শ্রেণী:১১৯৪-এ মৃত্যু
খরস্রোত জোয়ার

**খরস্রোত জোয়ার**, সাধারণভাবে: যা **খরস্রোত** নামে পরিচিত, তা হচ্ছে নিকটবর্তী তীরভূমি হতে সমুদ্র অভিমুখে পানির প্রবল প্রবাহ, যা মূলত: সার্ফ লাইন বরাবর বয়ে যায়। এর গতি ০.৫ মিটার প্রতি সেকেন্ডে (প্রতি সেকেন্ডে ১-২ ফুট), এবং এটি প্রতি সেকেন্ডে ২.৫ মিটারের চেয়েও বেশি দ্রুততর হতে পারে (প্রতি সেকেন্ডে ৮ ফুট), যা একজন মানুষের সাতারের গতির তুলনায় অধিক গতিসম্পন্ন। এটি যেকোন তটভূমিতে ঢেউয়ের সাথে সংগঠিত হতে পারে; মহাসাগর, সাগর বা হ্রদ - যেকোনটিতে।

## কারণ এবং সংগঠন

## ভয়াবহতা
খরস্রোত জোয়ার সমুদ্র এবং হ্রদের পানিতে অবস্থানরত লোকদের জন্য বিপদের একটি উৎস্য, যেটি সাঁতারুদের সৈকত থেকে ভাসিয়ে নিয়ে যায়| এক্ষেত্রে সাধারণত: স্রোতের সাথে লড়াই করে ক্লান্ত হয়ে অনেকেই শেষপর্যন্ত ডুবে মারা যায়| 
কিছু অপ্রতুল ক্ষেত্রে, খরস্রোতা জোয়ার সাঁতারু ছাড়া অন্যান্যদের জন্যেও প্রাণঘাতী হতে পারে| কোমর পানিতে দাড়িয়ে থাকা কোন ব্যক্তি গভীর পানিতে ভেসে যেতে পারে যেখানে সাতার না জানলে অথবা ভাসমান পোশাক বা সরঞ্জাম শরীরে না থাকলে ডুবে যাওয়া সুনিশ্চিত|
স্থানীয় বৈশিষ্টের কারণে কিছু সৈকতে খরস্রোত জোয়ারের সম্ভাব্যতা অধিক, এবং কিছু সৈকত একারণে বেশ কুখ্যাত|  যুক্তরাষ্ট্রে প্রতিবছর খরস্রোত জোয়ারের কারণে ৪৬ জন মারা যায়| এই জোয়ারের ৮০ শতাংশ উদ্ধারকাজেই লাইফগার্ডদের দ্বারা সহায়তা লাভের প্রয়োজন হয়|

## প্রয়োজনীয়তা

## উদ্ধার প্রক্রিয়া

## তথ্যসূত্র

বিষয়শ্রেণী:সমুদ্রবিদ্যা
বিষয়শ্রেণী:প্রাকৃতিক সমুদ্রবিদ্যা
বিষয়শ্রেণী:পানির গতি
বিষয়শ্রেণী:জোয়ার
বিষয়শ্রেণী:প্রাকৃতিক সমুদ্রবিজ্ঞান
বিষয়শ্রেণী:জলরাশি
সামাজিক শ্রেণি

**সামাজিক শ্রেণি**  বা শুধুই "শ্রেণি", যা  **শ্রেণিভিত্তিক সমাজে**, হচ্ছে সমাজের স্তরবিন্যাসের মডেলের উপরে কেন্দ্র করে গঠিত সমাজবিজ্ঞানের ধারণা এবং রাজনৈতিক তত্ত্ব। এটি হচ্ছে জনগণ বা দলের ক্রমবিভক্ত সামাজিক বিভাগের একটি সমষ্টি যেগুলোর সবচেয়ে বড় পরিচিত হচ্ছে উচ্চ, মধ্য ও নিম্ন শ্রেণিসমূহ।

## তাত্ত্বিক প্রতিমানসমূহ
### মার্কসবাদী

খুব সহজ ভাষায় শ্রেণি বলতে বুঝতে হবে, একই প্রণালীতে জীবনযাত্রা নির্বাহ করে সমাজের এরূপ এক একটি অংশ হলো এক একটি শ্রেণি। শ্রেণি বলতে বুঝতে হবে, সমাজের একাংশের শ্রমকে অপরাংশ আত্মসাৎ করতে পারে যার মাধ্যমে তাই হলো শ্রেণি। সমাজের একাংশ সমস্ত ভূমি আত্মসাৎ করলে হয় ভূস্বামী শ্রেণি ও কৃষক শ্রেণি। যদি সমাজের একাংশ হয় কলকারখানা, শেয়ার এবং পুঁজির মালিক, আর অন্য একটা অংশ কাজ করে ওইসব কলকারখানায়, তাহলে হয় পুঁজিপতি শ্রেণি এবং প্রলেতারিয়ান শ্রেণি অর্থাৎ শ্রমিক শ্রেণি। শ্রেণিদের মধ্যে পার্থক্যের মৌল লক্ষণ হলো- সামাজিক উত্পাদনে তাদের স্থান, সুতরাং উত্পাদনের উপায়ের সঙ্গে তাদের সম্পর্কে। প্রতিটি শ্রেণির থাকে উৎপাদনের উপায়ের সংগে সুনির্দিষ্ট নিজস্ব সম্পর্ক। এই লক্ষণ দিয়েই পার্থক্য করা যায় শ্রেণি আর অন্যান্য সামাজিক গ্রুপের মধ্যে যারা শ্রেণি নয়। যেমন, উত্পাদনের উপায়ের সাথে বুদ্ধিজীবীদের সম্পর্ক নেই, তাই তারা শ্রেণি নয়, বুদ্ধিজীবীরা হলও বিভিন্ন শ্রেণির অংশবিশেষ নিয়ে একটা সামাজিক স্তর।

অর্থাৎ শ্রেণি হচ্ছে বিশাল সংখ্যার একদল লোক যারা উৎপাদনের উপায়ের সংগে সম্পর্ক, শ্রমের সামাজিক সংগঠন, সামাজিক সম্পদ প্রাপ্তির প্রণালী আর পরিমাণের দিক থেকে পৃথক। এক্ষেত্রে শোষক দলটা সংখ্যায় অল্প, শোষিতরা অধিকাংশ। এই যে একদল লোক শোষক, উৎপীড়ক এবং অন্যদল শোষিত ও উৎপীড়িতরূপে সৃষ্ট হয়, তাদের বলা হয় বৈরী শ্রেণি, কারণ তাদের স্বার্থ আপোষহীন।

## তথ্যসূত্র

বিষয়শ্রেণী:সামাজিক শ্রেণি
বিষয়শ্রেণী:সামাজিক বিভাগ
বিষয়শ্রেণী:সমাজতন্ত্র
বিষয়শ্রেণী:নৃবিজ্ঞান
বিষয়শ্রেণী:সমাজবিজ্ঞান সূচক
বিষয়শ্রেণী:সমাজবৈজ্ঞানিক পরিভাষা
দিল্লি সাফারি

***দিল্লি সাফারি*** হলো ভারতের প্রথম স্টেরিওস্কোপিক থ্রিডি এনিমেশন চলচ্চিত্র যেটি পরিচালনা করেছেন নিখিল আডবাণী| ২০১২ সালে মুক্তিপ্রাপ্ত এবং হিন্দি ও ইংরেজি দুটি ভাষায় ধারণকৃত এই চলচ্চিত্রটি নির্মাণ করেছে পুনে ভিত্তিক এনিমেশন স্টুডিও "ক্রেয়ন পিকচাস"| ছবিটির গল্প ভারতের মুম্বাইয়ের পাঁচটি জন্তুকে ঘিরে; যারা তাদের বন্য আবাসস্থল ধ্বংসের কারণে দিল্লীর পথে পাড়ি দেয়| ছবিটির হিন্দি সংষ্করণে কণ্ঠ দিয়েছেন গোবিন্দ, ঊর্মিলা মাটোন্ডকার, সুনিল শেঠি, অক্ষয় খান্না এবং বোমান ইরানি|
## চরিত্রসমুহ
### চিতাবাঘ
*সুলতান - পুরুষ চিতা 
*বেগম - স্ত্রী চিতা
*যুভি - চিতা শাবক
### অন্যান্য
*বজরঙ্গি - বিদ্রোহী বানর
*বাগ্গা - সবজান্তা ভালুক
*অ্যালেক্স - দোভাষী তোতাপাখি

## অভিনয়ে
* গোবিন্দ - বজরাঙ্গি দ্যা মানকি(যুদ্ধরত বানর)
* অক্ষয় খান্না - এ্যালেক্স দ্যা প্যারোট (একটি দুর্বৃত্ত তোতাপাখি)
* বোমান ইরানী - বঘা দ্যা বিয়ার 
* ঊর্মিলা মাতোন্ডকর  - বেগম (একটি নির্ধারিত রানী)
* সুনিল শেঠী - সূলতান দ্যা লিওপার্ড
* সুউনি খারা - যুবরাজ দ্যা কিউব
## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:পরিবেশগত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় অ্যানিমেটেড চলচ্চিত্র
বিষয়শ্রেণী:ভারতীয় ত্রিমাত্রিক চলচ্চিত্র
বিষয়শ্রেণী:২০১০-এর দশকের সঙ্গীতধর্মী হাস্যরসাত্মক নাট্য চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:২০১২-এর হাস্যরসাত্মক চলচ্চিত্র
বিষয়শ্রেণী:২০১২-এর নাট্য চলচ্চিত্র
গ্যের-স্গোম-ত্শুল-খ্রিম্স-সেং-গে

**গ্যের-স্গোম-ত্শুল-খ্রিম্স-সেং-গে** () (১১৪৪-১২০৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের শুগ-গ্সেব-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।

## সংক্ষিপ্ত জীবনী
গ্যের-স্গোম-ত্শুল-খ্রিম্স-সেং-গে ১১৪৪ খ্রিষ্টাব্দে তিব্বতে দ্গ্যের () নামক পরিবারগোষ্ঠীতে জন্মগ্রহণ করেন। তার পিতা দ্কোন-ম্ছোগ-স্ক্যাব্স () ছিলেন খ্রা-'ব্রুগ () অঞ্চলের সামরিক অধিকর্তা ছিলেন। তার মাতার নাম ছিল র্গ্যাল-ত্শা-মা-ম্দো-স্দে-র্গ্যান ()। এগারো বছর বয়সে খ্রা-'ব্রুগ () মন্দিরে তিনি শিক্ষার্থীর শপথ গ্রহণ করেন এবং গুহ্যসমাজতন্ত্র সম্বন্ধে শিক্ষালাভ করেন। পরবর্তীকালে তিনি মাল-কা-বা-চান-পা নামক এক সাধকের নিকট ঝি-ব্যেদ তত্ত্ব সম্বন্ধে এবং র্নাল-'ব্যোর-ছোস-গ্যুং () নামক পন্ডিতের নিকট মহামুদ্রা সম্বন্ধে অধ্যয়ন করেন। ১১৮১ খ্রিষ্টাব্দে তিনি স্নে-ফু () উপত্যকায় শুগ-গ্সেব () বৌদ্ধবিহার স্থাপন করেন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;890–893.

বিষয়শ্রেণী:শুগসেব কাগ্যু
বিষয়শ্রেণী:১১৪৪-এ জন্ম
বিষয়শ্রেণী:১২০৪-এ মৃত্যু
বঙ্গীয় গ্রন্থাগার পরিষদ

**বঙ্গীয় গ্রন্থাগার পরিষদ** () ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর, প্রথম সম্পাদক ছিলেন সুশীলকুমার ঘোষ।

বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।

## ইতিহাস
পাশ্চাত্য শিক্ষা প্রসারের সাথে সাথে ঊনবিংশ শতকে ব্রিটিশ ভারতের নানা স্থানে গ্রন্থাগারের বিকাশ ঘটতে থাকে। ১৮৩৬ খ্রিস্টাব্দে প্রিন্স দ্বারকানাথ ঠাকুরের উদ্যোগে কলকাতায় প্রতিষ্ঠিত হয় কলকাতা পাবলিক লাইব্রেরি যা পরবর্তীতে ইমপেরিয়াল লাইব্রেরির সাথে সংযুক্ত হয়ে শেষে জাতীয় গ্রন্থাগারে রূপান্তরিত হয়। ঊনবিংশ শতকের শেষের দিকে কেবলমাত্র অবিভক্ত বাংলার বিভিন্ন জেলায় একশটিরও বেশি পাবলিক লাইব্রেরি গড়ে ওঠে। ব্যক্তি-পাঠকের জ্ঞান-তৃষ্ণা মেটানোর সাথে শিক্ষাবিস্তার, সমাজগঠনে গ্রন্থাগারের ভূমিকা গুরুত্বপূর্ণ বিবেচিত হয়। স্বাভাবিকভাবেই গ্রন্থাগারের উপর এসে পড়ে তা সুষ্ঠুভাবে প্রতিপালনের। অর্থনৈতিক, সামাজিক, সাংস্কৃতিক পরিবেশগত বাধা মাথা তুলে দাঁড়ায়। সেই সকল অন্তরায় দূর করতে বিশ শতকের প্রথমদিকে গ্রন্থাগার আন্দোলন সংগঠিত করার প্রয়োজনীয়তা অনূভূত হয়, প্রয়োজন হয় সকল গ্রন্থাগারের কার্যক্রমের সমন্বয় সাধনের। এমন প্রেক্ষাপটে ১৯২৪ খ্রিস্টাব্দে দেশবন্ধু চিত্তরঞ্জন দাশের সভাপতিত্বে কর্ণাটকের বেলগাঁও-এ অনুষ্ঠিত সর্বভারতীয় গ্রন্থাগার সম্মেলনে ভারতের প্রতিটি প্রদেশে গ্রন্থাগার সমিতি স্থাপনের প্রস্তাব গৃহীত হয়। প্রস্তাব উত্থাপন করেন বাংলার প্রতিনিধি সুশীলকুমার ঘোষ। অতঃপর ১৯২৫ খ্রিস্টাব্দের ২০ ডিসেম্বর কলকাতার অ্যালবার্ট হলে ইমপেরিয়াল লাইব্রেরির গ্রন্থাগারিক জে এ চ্যাপম্যানের সভাপতিত্বে বাংলার প্রাদেশিক সভায় কবি রবীন্দ্রনাথ ঠাকুরকে সভাপতি করে *অল বেঙ্গল লাইব্রেরি অ্যাসোসিয়েশন* বা *নিখিল বঙ্গ গ্রন্থাগার সমিতি* গঠিত হয় এবং সুশীলকুমার ঘোষ এর প্রথম সম্পাদক হন। সেই থেকে ব্রিটিশ ভারতে প্রদেশভিত্তিক গ্রন্থাগার আন্দোলন শুরু হয়।

১৯৩৩ খ্রিস্টাব্দে নিখিলবঙ্গ গ্রন্থাগার সমিতির নামকরণ করা হয় বাংলায় *বঙ্গীয় গ্রন্থাগার পরিষদ* এবং ইংরেজিতে *বেঙ্গল লাইব্রেরি অ্যাসোসিয়েশন*। নিখিলবঙ্গ গ্রন্থাগার সম্মেলনের নামকরণ হয় *বেঙ্গল গ্রন্থাগার সম্মেলন*।

## তথ্যসূত্র

## বহিঃসংযোগ
*বঙ্গীয় গ্রন্থাগার পরিষদ

বিষয়শ্রেণী:১৯২৫-এ প্রতিষ্ঠিত
বুরকা এভেঞ্জার

**বোরকা অ্যাভেঞ্জার** হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।

## পটভূমি

## সঙ্গীত

## প্রাপ্তি

## সমালোচনা

## তথ্যসূত্র

## বহিঃসংযোগ
*
*বিকাশকারী ওয়েবসাইট
*
*
*''বুরকা এভেনজার'' - এপিপি স্টোর

বিষয়শ্রেণী:অ্যানিমেটেড টেলিভিশন ধারাবাহিক
বিষয়শ্রেণী:কমেডি টেলিভিশন ধারাবাহিক‎
বিষয়শ্রেণী:পাকিস্তানি টেলিভিশন ধারাবাহিক
বিষয়শ্রেণী:২০১৩-এর টেলিভিশন ধারাবাহিক‎
বিষয়শ্রেণী:উর্দু ভাষার টেলিভিশন অনুষ্ঠান
বিষয়শ্রেণী:অ্যানিমেটেড সুপারহিরো টেলিভিশন ধারাবাহিক
বিষয়শ্রেণী:কল্পকাহিনীতে ইসলাম
বিষয়শ্রেণী:ইসলাম সম্পর্কিত টেলিভিশন ধারাবাহিক
বিষয়শ্রেণী:ইসলামি অ্যানিমেটেড চলচ্চিত্র
বিষয়শ্রেণী:মুসলিম সুপারহিরো
সাঈদ উদ্দীন আহমেদ

**সাঈদ উদ্দীন আহমেদ** (জন্মঃ অক্টোবর ২২, ১৯৩১  রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী। 

## ভাষা আন্দোলনের ভূমিকা
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়।  ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি। 

## কর্মজীবন
সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।

## মৃত্যু
ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।

## প্রকাশিত গ্রন্থ
প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম। 

## তথ্যসূত্র


বিষয়শ্রেণী:১৯২৬-এ জন্ম
বিষয়শ্রেণী:একুশে পদক বিজয়ী
বিষয়শ্রেণী:২০১৪-এ মৃত্যু
বিষয়শ্রেণী:রাজশাহী কলেজের প্রাক্তন শিক্ষার্থী
সোনা মহাপাত্র

**সোনা মহাপাত্র** () (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।

## প্রাথমিক জীবন
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে 
বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।

## ব্যক্তিগত জীবন
মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।

## ডিস্কোগ্রাফি

## তথ্যসূত্র

## বহিঃসংযোগ

*
*
*
*
*
*
*

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ওড়িশার ব্যক্তি
বিষয়শ্রেণী:প্রকৌশল ও প্রযুক্তি কলেজ, ভুবনেশ্বরের প্রাক্তন শিক্ষার্থী
বিষয়শ্রেণী:ওড়িশার সঙ্গীতশিল্পী
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ওড়িশার নারী সঙ্গীতজ্ঞ
জীমূতবাহন

**জীমূতবাহন** প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।

## সময়কাল
জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।

## রচনা
জীমূতবাহন কালবিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন সনাতন ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তার দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।

## তথ্যসূত্র

## আরো পড়ুন
*Rocher, Ludo. Jīmūtavāhana's Dāyabhāga, Oxford Univ Press, 2002, 

বিষয়শ্রেণী:ধর্মশাস্ত্র রচয়িতা
বিষয়শ্রেণী:হিন্দুধর্মের পণ্ডিত
বিষয়শ্রেণী:হিন্দু আইন